Rau Meka

Ngā tautuhinga aromatawai me te tohanga

Te kōrero whiriwhiri ā-hapori - 10 o Pēpuere ki te 24 o Maehe 2025

January 2025

Ko tō mātou whāinga he waihanga i tētahi pūnaha tautoko hauātanga e āhei ai ngā tāngata whaikaha ki ngā ratonga me ngā tautoko tōkeke, reretahi, kōataata hoki.

## Ka whai pānga tēnei rau meka ki te Tūtohu 5 - Te whakahou i ngā tautuhinga aromatawai me te tohanga - mai i te [Independent Review of Disability Support Services](https://www.disabilitysupport.govt.nz/taskforce/independent-review) (DSS) 2024.

## Ka āwhina āu kōrero whakahoki i te Kāwanatanga ki te whakatau take ki te tauta i ngā ratonga tautoko hauātanga i mua o te whai whakaaro ki ētahi atu mahi hei whakapakari i aua tautoko, ahu atu ki te anamata.

## He aha te tikanga o ēnei panonitanga

Kei te mōhio mātou kāore pea Ngā Ratonga Tautoko Hauātanga e whakarato i te tautoko tōkeke, reretahi rānei, ā, ehara pea aua tautoko rā i te momo tautoko e hiahiatia ana.

Kāore pea e tino arotakea ngā tautoko, kāore rānei e aromatawaitia auautia, otirā kāore pea e tino pakari te aromatawai.

## He aha tā matou e whai nei

Kei te hiahia mātou ki te whakarite kia reretahi te aromatawai i ngā matea o ngā tāngata whaikaha me te whakarite i te tōkeketanga o ngā whakatau mō ngā tautoko ka whakaratoa.

Kei te hiahia mātou ki te whakapai ake i ngā utauta o te wā nei ki te aromatawai i ngā matea o te tangata me te whakatau i ngā whakataunga pai ake mō ā rātou tautoko.

Ka pā anake tēnei wāhanga o ngā whiriwhiri kōrero ki ngā aromatawai mā roto i te Needs Assessment Service Co-ordination (NASC). Kāore ngā aromatawai Enabling Good Lives (EGL) e uru ki roto.

## Whakaputaina ō whakaaro

## Kei te hiahia mātou ki te rongo i a koe mō te āhua o te whakamārama ake a ngā NASC i ā rātou tukanga aromatawai me te tohanga.

## Kei roto i ngā whiriwhiri kōrero ētahi pātai mō:

## te whakarite i tētahi ahunga reretahi ki te aromatawai matea

## te whakapai ake i te āhua o te whakaata a te utauta aromatawai i te kanorautanga o te hauātanga

## te aromatawai i ngā matea o te whānau me ngā kaitiaki

## te mātua whakarite kia tutuki tonu ō rātou matea i ngā ratonga me ngā tautoko ka whiwhi te tangata

## te āwhina i te tangata kia āhei atu ki ngā tautoko kāore i te wātea mā te DSS.

**Me pēhea te whai wāhi ake**

## Me tae ki tētahi hui.

## Me hono ki tētahi hui tuihono.

## Te tuku tāpaetanga – mā te tuhi, te ataata rānei.

## Te whakakī i tētahi uiui poto (koinei te huarahi tere ki te whakaputa kōrero).

## He āwhinatanga hoki kia pānuitia e koe te Tuhinga Matapaki katoa (tētahi tuhinga rāpoto rānei) i mua o te whai wāhi.

**Rapua ētahi atu mōhiohio**

E wātea ana ētahi atu mōhiohio, tae atu ki te Tuhinga Matapaki, ki tā mātou paetukutuku: [www.disabilitysupport.govt.nz/consultation](http://www.disabilitysupport.govt.nz/consultation).